চিলাপথাৰলৈ অসমৰ বিভিন্ন ঠাইৰ পৰা পোনপটীয়া যাতায়তৰ ব্যৱস্থা আছে। অসমৰ ৰাজধানী নগৰ গুৱাহাটীৰ পৰা চৰকাৰী আৰু বেচৰকাৰী দিবা-নৈশ যাত্ৰীবাহী বাছৰ সুচল ব্যৱস্থা আছে।
গুৱাহাটীৰ পৰা বাছেৰে চিলাপথাৰলৈ প্ৰায় ১৪ৰ পৰা ১৬ ঘন্টা সময়ৰ বাট। ৫২ নং ৰাষ্ট্ৰীয় পথেৰে চিলাপথাৰবাসী দেশবাসীৰ লগত সংযুক্ত হৈ আছে।নদীপথেৰে ডিব্ৰুগড়লৈ প্ৰায় ৪-৫ ঘন্টাৰ বাট। বগীবিল দলঙৰ নিৰ্মাণ কাৰ্য্য চলি থকালৈ চাই এই সময়ৰ ব্যৱধান অদূৰ ভৱিষ্যতে প্ৰায় ১ঘন্টালৈ হ্ৰাস হোৱাৰ সম্ভাৱনা আছে। 
চিলাপথাৰৰ মাজেৰে অৰুণাচলৰ আলং, ডাপৰিজো, বাচাৰ আদি ঠাইলৈ যাব লগা হয়। জোনাই, পাছিঘাট আদি অঞ্চললৈ চিলাপথাৰৰ পৰা পোনপটীয়া যাতায়তৰ ব্যৱস্থা আছে। দেশৰ অন্য প্ৰান্তৰ লগত ৰেল যোগাযোগৰ ব্যৱস্থা আছে । চিলাপথাৰৰ পৰা আকাশী পথেৰে যাব বিছাৰিলে সমীপবৰ্তী লখিমপুৰ জিলাৰ লীলাবাৰী বিমানবন্দৰেৰে সুবিধা আছে।ধেমাজি জিলাৰ বানপানীৰ সমস্যাৰ বাবে বাৰিষা কালত যাতায়ত ব্যৱস্থা ব্যাহত হয় যদিও বানপানীৰ সৃষ্টিকাৰক নদীবোৰ খৰস্ৰোতা পাহাৰীয়া নদীহোৱা হেতুকে কম সময়ৰ ব্যৱধানত পথ সমূহেৰে পুণৰ যাতায়ত কৰিব পৰা হয়।

উল্লেখনীয় ঠাই
চিলাপথাৰ অঞ্চলৰ গাঁওসমূহ
যাতায়ত ব্যৱস্থা
গাইনদীৰ মুখ(লিকাবালি)